
[bookmark: OLE_LINK28][bookmark: OLE_LINK29][bookmark: OLE_LINK13][bookmark: OLE_LINK14]PËR MIRATIMIN E FORMËS DHE PËRMBAJTJES SË PROJEKTIT TË ZHVILLIMIT TË VEPRIMTARISË MINERARE

[bookmark: OLE_LINK15][bookmark: OLE_LINK16]Në zbatim të nenit 102 pika 4 të Kushtetutës së Republikës së Shqipërisë dhe të nenit 29 pika 2 dhe 56 pika 2 të ligjit nr.10 304, datë 15.7.2010 “Për sektorin minerar në Republikën e Shqipërisë”,

URDHËROJ:

[bookmark: OLE_LINK3][bookmark: OLE_LINK4]1. Hartimi i projektit të zhvillimit të veprimtarisë minerare realizohet nga persona të licencuar dhe të regjistruar si të tille nga institucioni i QKL-së për veprimtari studimore-projektuese në fushën minerare, në përputhje me kërkesat e nenit 33 të ligjit nr.10 304, datë 15.7.2010 “Për sektorin minerar në Republikën e Shqipërisë”, dhe akteve nënligjore të dala në zbatim të tij.
2. Forma dhe përmbajtja e projektit të zhvillimit të veprimtarisë minerare për kërkesat për leje minerare të kërkim-zbulimit për grupin e mineraleve metalore, jometalore, qymyret dhe bitumet përshkruhen në aneksin 1 të këtij urdhri.
3. Forma dhe përmbajtja e projektit të zhvillimit të veprimtarisë minerare për kërkesat për leje minerare të shfrytëzimit për grupin e mineraleve metalore, jometalore, qymyret dhe bitumet përshkruhen në aneksin 2 të këtij urdhri.
4. Forma dhe përmbajtja e projektit të zhvillimit të veprimtarisë minerare për kërkesat për leje minerare të kërkim-zbulimit për grupin e mineraleve ndërtimore përshkruhen në aneksin 3 të këtij urdhri.
5. Forma dhe përmbajtja e projektit të zhvillimit të veprimtarisë minerare për kërkesat për leje minerare të shfrytëzimit me karrierë për grupin e mineraleve ndërtimore përshkruhen në aneksin 4 të këtij urdhri.
6. Forma dhe përmbajtja e projektit të zhvillimit të veprimtarisë minerare për kërkesat për leje minerare të kërkim-zbulim-shfrytëzimit për grupin e mineraleve të çmuara dhe gjysmë të çmuara përshkruhen në aneksin 5 të këtij urdhri.
[bookmark: OLE_LINK5]7. Forma dhe përmbajtja e projektit të zhvillimit të veprimtarisë minerare për kërkesat për leje minerare të kërkim-zbulimit dhe shfrytëzimit për grupin e mineraleve radioaktive përshkruhen në aneksin 6 të këtij urdhri.
8. Grupi i hartimit të projektit të zhvillimit të veprimtarisë minerare për lejet minerare të kërkim-zbulimit duhet të përbëhet nga inxhinierë të licencuar me drejtimet e mëposhtme: 
a) Inxhinier gjeolog;
b) Inxhinier topograf ose markshajder;
c) Inxhinier shpimi (kur projekti përmban punime shpimi);
d) Inxhinier gjeofizik (kur projekti përmban punime gjeofizike);
e) Ekonomist.
9. Grupi i hartimit të projektit të zhvillimit të veprimtarisë minerare për lejet minerare të shfrytëzimit duhet të përbëhet nga inxhinierë të licencuar me drejtimet e mëposhtme: 
a) Inxhinier miniere;
b) Inxhinier gjeolog;
c) Inxhinier topograf ose markshajder (kur veprimtaria e shfrytëzimit bëhet me karrierë/minierë);
d) Inxhinier pasurues (kur projekti përmban objekte të seleksionimit, thyerje, fraksionimit apo pasurimit të mineraleve); 
e) Inxhinier metalurg (kur projekti përmban procese metalurgjike gjatë përpunimit të mineraleve); 
f) Ekonomist.
[bookmark: OLE_LINK6][bookmark: OLE_LINK7][bookmark: OLE_LINK8][bookmark: OLE_LINK9]10. Institucioni i SHGJSH-së ose AKBN-së në rastet e kërkesave për leje minerare të kërkim-zbulimit ose shfrytëzimit për grupin e mineraleve radioaktive, për vlerësimin e projekteve të paraqitura kanë të drejtë të kërkojnë asistencë teknike për vlerësimin e tyre.
11. Për zbatimin e këtij urdhri ngarkohet institucioni i Agjencisë Kombëtare të Burimeve Natyrore (AKBN), Shërbimi Gjeologjik Shqiptar (SHGJSH) dhe Qendra Kombëtare e Licencimit (QKL).
Ky urdhër hyn në fuqi menjëherë.

